Public procurement notice: Contract Award Notice
Published: 2023-07-19
Buyer: Jyväskylän yliopisto
Country: FI
Contract type: Supplies
Procedure: Open procedure
CPV classification: 38000000 | 38433000 | 38434000 | 38580000
Estimated value: 258720 EUR
Award criteria: The most economic tender

Technical requirements: Jyväskylän yliopiston kemian laitos pyytää tarjouksia WDXRF-analysaattorista alkuainepitoisuuksien määrittämiseen kiinteistä (puristeista, irtojauheista, hienoista rakeista ja muodottomista tai heterogeenisistä kappaleista) sekä nestemäisistä näytteistä täydentämään laitoksen tutkimuslaiteinfrastruktuuria sekä tutkimus- että yritysyhteistyötarkoituksissa. Laitteen on kyettävä määrittämään sekä kevyet (B, C, N, O) että raskaammat alkuaineet näytematriisissa ja sovelluttuva usean tuntemattoman näytteen analysointiin automaattisesti sarjassa.
Hankinnan kohteena oleva laite on aaltodispersiivinen röntgenfluoresenssianalysaattori, jolla voidaan määrittää alkuainepitoisuuksia näytteessä boorin, hiilen, typen, hapen ja niitä raskaampien alkuaineiden osalta tyypillisesti amerikiumiin asti. Laitteessa on kevyille ja raskaille alkuaineille suunnitellut detektorit ja sädeoptiikka sekä mahdollisuus huuhdella näytetilaa heliumilla (vaihtoehtoisesti typellä tai tyhjiössä) irtojauheiden ja nesteiden ollessa kyseessä. Vaihtelevan kokoisia näytteitä voidaan mitata sarjassa automatisoidusti useita ja laitteen mukana toimitetaan tarvittavat näytetelineet, -pidikkeet ja -astiat sekä laitteen kalibrointiin ja ylläpitoon tarvittavat alkuainestandardit. Laite sisältää alkuainekohtaisesti automaattisesti vaihdettavat kiteet, jotka on valittu em. alkuaineiden pitoisuuksien määrittämiseen.
Laitteessa on myös pistekartoitusominaisuus, jolla voidaan määrittää alkuainepitoisuuksia muodottomien ja heterogeenisten näytekappaleiden eri osista joko yksittäispisteistä tai automatisoidusti laaja-alaisesti ja kuvata näytteen pintaa. Laitteen jäähdytys tapahtuu erillisellä ilmajäähdytinyksiköllä, joka on sisällytettävä tarjottavaan laitteeseen. Tarkemmat laitevaatimukset on esitetty kohdassa Hankinnan kohteen kriteerit.
Hinta sisältää laitteen asennuksen käyttökuntoon sekä käyttönottokoulutuksen laitetta käyttävälle henkilöstölle.
Hankinta sisältää optiona määräaikaishuoltosopimuksen, jolla taataan laitteiston toiminta takuuajan jälkeen. Huoltosopimuksen sisältö on kuvattu hankinnan kohteen kriteereissä ja se on lähtökohtaisesti voimassa kolme vuotta ja sen jälkeen vuoden kerrallaan. Hankintayksiköllä on oikeus peruuttaa tai jatkaa huoltosopimusta sovitun määräajan jälkeen. Huoltosopimuksen hinta tulee ilmoittaa tarjouksen yhteydessä ja on osa pisteytyskäytäntöä arvioitaessa laitteen hinta-laatusuhdetta.
Hankinta sisältää optiona myös lisäkoulutusta, jolla taataan hankintayksikön henkilökunnalle laitteen oikeaoppinen käyttö ja määritysmenetelmissä harjaantuminen. Lisähankinta koskee koulutusta, jolla ei tarkoiteta laitteen asennuksen yhteydessä tapahtuvaa perehdytystä sen toiminnallisuuksiin eikä myöskään kolmen päivän käyttöönottokoulutusta, joka sisältyy tarjottuun hintaan.
Lisäksi optiona voidaan hankkia lisätarvikkeita. Hankinnan kohteen kriteereissä on ilmoitettu, miten optiot vaikuttavat vertailuhintaan. Jyväskylän yliopisto ei sitoudu optioiden hankintaan vaan tekee niistä päätökset tapauskohtaisesti.


Winner: Oy G.W.Berg&Co Ab
Award value: 258720
Number of bids: 2